Aprobat

la ședința de constituire

din \_\_\_ \_\_\_\_\_\_\_\_\_\_\_ 2019

**REGULAMENT**

**de organizare și funcționare**

**a Grupului de Inițiativă din localitatea \_\_\_\_\_\_\_\_\_\_\_\_\_\_\_\_,**

**raionul \_\_\_\_\_\_\_\_\_\_\_**

# Dispoziţii generale

* 1. Prezentul Regulament este elaborat pentru implementarea Proiectului de Promovare a măsurilor de reducere a riscurilor climatice și de dezastre în sectoarele apei si protecției civile pentru sporirea rezilienței localităților rurale (CC&DRR) finanțat de Agenția Austriacă pentru Dezvoltare și Implementat de Programul Națiunilor Unite pentru Dezvoltare. Documentul stabileşte modul de formare şi activitate a Grupului de Inițiativă (în continuare GI) din comunitățile beneficiare.
  2. GI reprezintă o structură organizatorică cu caracter obștesc, fără personalitate juridică și este responsabil de implementarea proiectului de construcție a bazinelor acvatice și colaborarea cu serviciile de pompieri locale și regionale. În activitatea sa GI se conduce de hotărârile sale adoptate în cadrul şedinţelor organizate și de planul activităţilor de implementare a proiectului.
  3. GI își desfăşoară activitatea în colaborare cu organele administraţiei publice locale, fermierilor agrari utilizatori de apă, agenţi economici, organizaţii neguvernamentale locale și regionale, cu asistenţa consultanţilor PNUD Moldova.
  4. Termenul de activitate al GI este limitat de perioada de implementare a proiectului.

# Scopul activităţii şi competenţele

* 1. Scopul principal al constituirii GI este asigurarea participării cetăţenilor în procesul de consultare, evaluare și implementare a proiectului.
  2. Pentru realizarea acestui scop GI are următoarele competenţe:

1. Alege Preşedintele GI
2. Pregăteşte şi desfăşoară şedinţele GI
3. Este responsabil de pregătirea Inițiativei de Proiect
4. Organizează participarea cetățenilor în procesul de consultare, evaluare și implementare a proiectului
5. Organizează informarea opiniei publice despre etapele de evaluare și implementare a proiectului
6. Participă la elaborarea şi implementarea proiectului
7. Monitorizează lucrările de execuţie și darea în exploatare a lucrărilor
8. Participă la actualizarea Strategiei locale de Dezvoltare prin elaborarea unui capitol privind schimbarile climatice și reducerea riscului dezastrelor
9. Efectuează alte activităţi care rezultă din scopul de activitate.

# Componenţa

Grupul de Inițiativă include reprezentanţi ai agenților economici locali, fermieri agrari utilizatori de apă, administraţiei publice locale, reprezentanți ai instituțiilor publice locale, sectorului privat, sectorului asociativ, altele. Numărul de persoane inclus în cadrul Grupului este de minim

**9 persoane**, asigurînd o pondere echitabilă între cetateni de sex feminin și masculin (4-5 femei).

Calitatea de membru poate fi retrasă din iniţiativa membrului GI sau din iniţiativa grupului reprezentat. Numărul scriptic al membrilor poate fi modificat (extins sau redus) prin decizia GI, adoptată cu majoritatea voturilor membrilor GI.

# Desfăşurarea activităţii

* 1. GI îşi desfăşoară activitatea în şedinţe.
  2. Şedinţele GI sunt deliberative la prezenţa a 50%+1 din membri
  3. Şedinţele GI se desfăşoară după necesitate.
  4. Şedinţele GI se pot desfăşura la propunerea a 1/3 din membri sau a Preşedintelui GI.
  5. Şedinţele GI sunt Conduse de Preşedintele GI.
  6. Desfăşurarea şedinţelor se Consemnează de către Secretarul GI în procese verbale semnate de Preşedintele GI şi Secretar.
  7. Şedinţele GI încep cu prezentarea dărilor de seamă privind executarea sarcinilor înaintate la şedinţa precedentă.
  8. Şedinţele GI se convoacă în sediul primăriei/alt local public sau privat din comunitatea beneficiară care va oferi spațiu şi suportul material necesar.
  9. În activitatea sa GI adoptă decizii cu votul a 2/3 din membrii prezenţi la şedinţă. Exprimarea votului se va face în mod deschis.

# Drepturile şi obligaţiile membrilor

* 1. Membrii GI au următoarele drepturi:

1. De a formula propuneri în cadrul dezbaterilor
2. Dreptul de vot pentru sau împotriva adoptării hotărârilor
3. De a solicita Consemnarea punctului de vedere personal
4. Alte drepturi Conferite de hotărârile GI.
   1. Membrii GI au următoarele obligaţii:
5. Să participe la toate şedinţele şi lucrările GI
6. Sa-şi expună poziţia şi să ia decizii imparţial şi obiectiv
7. Să prezinte în termenul stabilit materialele necesare desfăşurării lucrărilor GI
8. Organizează desfăşurarea evaluării proiectului și consultărilor cu cetățenii
9. Să acţioneze pentru îndeplinirea întocmai şi la termen a obligaţiilor ce revin din hotărârile GI
10. Să informeze motivul ce nu i-a permis participarea la lucrările sau şedinţele GI.

# Atribuţiile Preşedintelui

* 1. Preşedintele GI are următoarele atribuţii:

1. Convoacă şedinţele GI
2. Organizează desfăşurarea şedinţelor
3. Conduce şedinţele GI
4. Monitorizează activităţile desfăşurate.
5. Este responsabil de evidenţa documentelor şi informare privind activităţile desfăşurate.

# Transparenţa activităţii

* 1. Deciziile GI se afişează pe panoul informativ al Primărie și alte panouri publice.
  2. GI este responsabil pentru mediatizarea activităţii sale şi plasarea notelor informative în mass-media locală/regională.

# Dispoziţii finale

* 1. Activitatea GI se încheie odată cu implementarea proiectului.
  2. Prezentul Regulament poate fi modificat la propunerea membrilor GI.